**Борликов Герман**

**Манджиевич**

***70 җилә өөнднь***

  

**п. Большой - Царын**

Хальмгин эңкр улст! Хамцу седклтә Ик Царңга әмтсд, ирсн тоомсрта гиичнрт, күндтә Герман Манджиевичд, халун менд!

 Ямаран чигн келн улс дунд олндан тоомсрта, орн –нутгтан

үзмҗтә, олн әмтнәннь нүдн-амн болсн, келн улсиннь тууҗд

орсн кесг күн бәәдг. Тиигшң, мана хальмг улс дунд чигн тиим улс

бәәнә. Теднә негнь – Герман Манджиевич Борликов. **Нур дунд**

**нуһсн сәәхн, Нутг дундан номтань сәәхн, -** гидг үлгүр хальмг улст

бәәнә. Профессор, педагогическ номин доктор, Әрәсән академин

академик, Нарт - делкән ах школын академик. Эн күүг мана Таңһчд

кен эс медн.

Ода Герман Манджиевич ончта нег өөнән темдглҗ, өнр элгн-садн

дундан, өргн таньл-үзл дундан далта сәәхн насан зүүҗ, бичкдүдтән

бахмҗ болҗ, баһчудтан үлгүр болҗ йовна.

Герман Манджиевич Ханты – Мансийск национальн округд,

Тюменск областьд Чемаши селәнд 1944 җилд бар сарин

20 төрсмн.

Хө мөстәдән Герман Манджиевич өнчн үлдв. Болха Борлыкова

энүг өскҗ хәләв.

1952 җилд интернатд бәәҗ сурһуль сурв. Альд эс

сурвчн, сәәнәр сурад йовсмн. Алтн медаляр Цаһан-Нуурин школ

төгсәҗ, цааранднь медрлән гүүдлүлҗ Новочеркасск

политехническ институтд орв. 1968 гч җилд институт йилһән

сәәнәр төгсәһәд «Промышленное и гражданское строительство»

гидг эрдм авсмн.

1971 гч җилд эн институтд аспирантур төгсәһәд, мергҗлтән

өөдлүлҗ «Экспериментальные исследования совместной работы

фундамента с оболочкой и песчаного основания», - гидг төрәр

диссертац харссмн.

2002 җилд педагогическ номин диссертац харссмн: «Итегрирующая

функция университета в национально - региональной системе

непрерывного образования»,- гидг төрәр.

Хальмг Таңһчин университетд Герман Манджиевич 1971 җиләс авн

доцент болҗ эклҗ көдлсмн.

1977- 1982 җилмүдт декан.

1982 җилд – номин халхар проректор

1990-2010 җилмүдт ректор болсмн

2011 җиләс авн – Хальмг Таңһчин университетин Президент.

 Күндтә Герман Манджиевичин күчәр мана университет цуг

Әрәсән номин, сурһулин, сойлын булң болна.

Герман Манджиевичин университетд көдлснәс авн оютнрин то 8

миңһн 5 зун күрв. 30 миңһн баахн специалистнр университетас

һарһгдв. Багшнрин баг болн эднә цол бас икдв. 80 күн

профессормуд, 320 күн номин кандидатнр болн доцентнр.

 Герман Манджиевичин нилчәр оютнрин бәәдг бәәрнь ясрв.

Шин тосхсн комплекст 1120 орм олзд авгдв. Энд багшнр, оютнр

өрк- бүлтәһән бәәршлнә.

 Җил ирвәс олн талын келнә улсин оютнр мана университетд ирҗ

сурна. Китайин, Японя, Моңһлын болн нань чигн орн-нутгудын

университетла бооцан негдүләтә.

Герман Манджиевич Әрәсән дорд үзгин номтнрин тоомсрта, күцмҗтә негнь.

250 номин көдлмшин болн сурһулин даслврмудин түүрвәч.

Номт Борликов Г.М. « Безопасность в образовательных и

социальных системах» гидг шишлң төрәр школ бүрдәһәд,

һардҗана.

Тавн һазадын орна болн Әрәсән деед сурһулин ачта номт болҗ

суңһгдсмн.

Нарт Делкән академин номин ах школын гешүн, Әрәсән академин

ачта гешүн болҗана.

Хальмг Таһчин Хуралын депутат болад, олна кергиг медәд, арһ-

чидләрн дөң нөкдән күргнә.

**«Кецин усн һууһан темцдг, кесн үүл эзән темцдг» -** гиһәд,

Герман Манджиевичин күцәсн керг олн ашлврар үнлгднә:

1981 җ. – Көдлмшин туурмҗин темдг зүүсмн.

1995 җ. –Ачлврин орден. (Орден Почета)

2001 – «Әрәсән ачта тосхач» нер зүүсмн.

2005 җ. – IV девсңгин «Төрскндән әрүнәр церглсн» орденар ачлгдсмн.

2008 -2009 җилин көдлмшин ашар Федеральн агенствин һашгар темдглгдв.

2010 җилд Хальмг университет сән хамгин тоотд орсн төләд,

В.В.Путинас Һашг авсмн.

2011 җилд Хальмг университет «100 йилһән сән университет гисн

тоод орад» - лауреат нер зүүсмн. Һардачнь –Герман Манджиевич –

«Җилин йилһән сән ректор» гидг темдг авсмн.

Күндтә Герман Манджиевич! Та мана омг, бахмҗ.

 **Йөрәл**

**«Җил насн хойран**

**Җидин үзүрт өлгҗ»,**

**Җирһлтә номтын нериг**

**Җигтә Төрскндән нерәдҗ!**

**Гем-шалтг угаһар**

**Гүҗрҗ кергән күцәҗ!**

**Авсн наснани өөндтн**

**Җирһл дурдҗ бәәнәвидн!**

**Җирлһин болсн агчмин**

**Җолаһинь батар бәртн!**

**Хальмг Таңһчдан, Төрскдән**

**Хару болҗ бәәтн!**

**Номтын нернтн улм тууртха!**

**Наснтн ут болтха!**

 Сән менд харһҗахмн!

